Čiaūnčiukotlag
Čiaūnčiukotlag (rus. Чаунчукотлаг, Чаун-Чукотский исправительно-трудовой лагерь) – 1949–1957 m. TSRS „Dalstrojaus” lagerių sistemoje veikęs sunkiųjų darbų lageris, kurio kaliniai dirbo „Dalstrojaus” objektuose Čiukčijoje. Kodinis žymėjimas: АВ-12. Valdybos vieta: Pevekas, Čiukčių autonominė apygarda, Rusijos TFSR, TSRS. Įsteigtas ne vėliau 1949 m. rugsėjo 20 d., uždarytas 1957 m. balandžio 16 d. Pavaldus: 1951–1952 m. Vyriausiajai „Dalstrojaus” lagerių valdybai, 1953–1957 m. Gulago šiaurės rytų lagerių valdybai (USVITL). Kalinių skaičius: iki 11 880. Lagerio kaliniai dirbo: naudingųjų iškasenų gavyba ir perdirbimas, pramoninių ir hidrotechninių objektų statyba. Lageriniai punktai (nepilnas sąrašas): Čiaūno Centrinės energetinės sistemos statyba Čiaūno Elektros perdavimo linijos Nr. 35 statyba Fabrikas Nr. 17 (sodrinimo) Fabrikas Nr. 251 (sodrinimo) Fabrikas Nr. 251 bis (sodrinimo) „Jubileinyj” (rūdynas) „Južnyj” (alavo rūdynas) Kelio Pevekas – „Krasnoarmeiskij” tiesimas „Krasnoarmeiskij” (alavo rūdynas) „Krasnoarmeiskij” (mokyklos statyba) „Kuivivejem” (alavo rūdynas) Peveko autobazė Peveko statybos (dirbtuvių, internato) Peveko ŠEC Peveko uostas Peveko vėjo jėgainių statyba „Pyrkakaj” (rūdynas) Valkumėjaus šachtos Nr. 4 statyba „Vostočnyj” (rūdynas)